கரண் சிங்

கரண் சிங் (Karan Singh) (பிறப்பு:9 மார்ச் 1931), ஜம்மு காஷ்மீர் இராச்சியத்தின் மன்னர்  ஹரி சிங்கின் மகன் ஆவார். ஜம்மு காஷ்மீர் மாநில ஆளுநராகவும்,  இந்திய தேசிய காங்கிரசு கட்சியின் தலைவர்களில் ஒருவராகவும் இருந்தவர். மேலும் இந்திய நாடாளுமன்றத்தின் மக்களவை மற்றும் இந்திய நாடாளுமன்றத்தின் மாநிலங்களவை உறுப்பினராகவும் பணியாற்றியவர். இந்திய அரசின் சுற்றுலா, விமானப் போக்குவரத்து, சுகாதாரம் மற்றும் குடும்ப நல அமைச்சராகவும் பணியாற்றியவர். மேலும் அமெரிக்காவுக்கான இந்தியாவின் தூதுவராகவும் பணியாற்றியவர்.பனாரசு இந்து பல்கலைக்கழகம் மற்றும் கஷ்மீர் பல்கலைக்கழகம்  ஆகியவற்றின் துணைவேந்தராகப் பணியாற்றியவர். பல நூல்களை எழுதியவர். காஷ்மீர் பிரச்சினைகளில் இந்திய அரசுக்கு அவ்வப்போது ஆலோசனைகள் வழங்குபவர்.

2019 ஜம்மு காஷ்மீர் மறுசீரமைப்பு சட்டத்தின் மூலம் இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ ஆகியவைகள் நீக்கப்பட்டதன் மூலம் ஜம்மு காஷ்மீர் மற்றும் லடாக் பகுதிகள் சமூகப் பொருளாதாரம் மற்றும் கல்வியில் முன்னேறும் என கரண்சிங் கருத்து தெரிவித்துள்ளார்.

இளமையும் கல்வியும்

இராசபுத்திர டோக்ரா வம்சத்தில் பிறந்த கரண் சிங், பள்ளிக் கல்வியை டேராடூனில் உள்ள டூன் பள்ளியிலும், கல்லூரிக் கல்வியை கஷ்மீர் பல்கலைக்கழகத்திலும், அரசியல் அறிவியலில் முதுநிலை படிப்பு மற்றும் முனைவர் படிப்பை தில்லி பல்கலைக்கழகத்திலும் முடித்தவர்.

குடும்பம்
கரண்சிங்கிற்கு யசோ இராச்சிய இலக்குமி  எனும் மனைவியும், அஜாத சத்ரு எனும் மகனும், ஜோத்சனா எனும் மகளும் உள்ளனர்.

விருதுகள்
இவரது சீரிய குடியியல் பணியைப் பாராட்டி இந்திய அரசு, 2005இல் பத்ம விபூசன் விருது வழங்கியது.

இதனையும் காண்க
 ஜம்மு காஷ்மீர் இராச்சியம்
 ஜம்மு காஷ்மீர் வரலாறு
 ஜம்மு காஷ்மீர்
 குலாப் சிங்
 ரண்பீர் சிங்
 ஹரி சிங்

மேற்கோள்கள்

 Detailed Profile: Dr. Karan Singh Government of India portal

மேலும் வாசிக்க
 Jammu and Kashmir: 1949–1964: Selected Correspondence between Jawaharlal Nehru and Karan Singh. Edited by Jamaid Alam. Penguin 2006.

வெளி இணைப்புகள்

 Dr. Karan Singh's Official Website
 Dr. Karan Singh's Official Facebook Page
 Film: I Believe: Universal Values for a Global Society with Dr. Singh and by Raja Choudhury.
 Genealogy of the ruling chiefs of Jammu and Kashmir
 Proclamation of May 1, 1951 on Jammu & Kashmir Constituent Assembly by Yuvraj (Crown Prince) Karan Singh from the Official website of Government of Jammu and Kashmir, India 

1931 பிறப்புகள்
பத்ம விபூசண் விருது பெற்றவர்கள்
இந்திய எழுத்தாளர்கள்
ஜம்மு காஷ்மீர் ஆளுநர்கள்
ஜம்மு காஷ்மீர் அரசியல்வாதிகள்
இந்திய நாடாளுமன்ற உறுப்பினர்கள்
ஜம்மு காஷ்மீர் மக்கள்
4வது மக்களவை உறுப்பினர்கள்
5வது மக்களவை உறுப்பினர்கள்
6வது மக்களவை உறுப்பினர்கள்
வாழும் நபர்கள்
சம்மு காசுமீரின் வரலாறு
இருபதாம் நூற்றாண்டு இந்திய அரசியல்வாதிகள்
இந்திய அரசர்கள்
7வது மக்களவை உறுப்பினர்கள்